Kui mõnes peres on 10 või 15 last, ei ole lapsevanemad lapsi valinud, vaid lapsed on oma vanemad valinud, teab Riina. See on laste karma, õppetund, et nende hing areneks.    Tunneb puudust oma kodust    Riinal ei ole olnud iial oma isiklikku kodu. See on olnud ta karma. "Käisin rännakuga  eelmistes eludes, sain teada, miks mul oma kodu ei ole. Olin ühes eelmises kehastuses elanud feodaalajastus, olin sulane, noor naine, ja seal oli ülevaataja, kes kasutas noori naisi ära, vägistas neid. Suurest vihast tahtsin kättemaksuks ta tappa, aga ma ei saanud. Siis panin selle inimese kodu põlema. Tekkis karma, mida selles elus kannan."  Pärast alkohoolikust mehest lahkuminekut ja kolme aastat üksielamist palus Riina universumilt meest kogu eluks. "Mu ellu oli pidevalt saadetud meesterahvaid, kel  mingid probleemid. Soovisin, et tuleks õige mees. Ühel hommikul helistaski Rein, alguses sooviga tervisele abi leida. Nii kui helistas ja mu häält kuulis, olin talle nii oma olnud. Kolmandal päeval sõitis ta siia ja kosis mu naiseks. Ta elab Rakveres, suvel kolime Rakverre. Samas ei ole see minu enda kodu, olen nagu külaline seal."